'n Tuin wat goed besproei is | Die Lewegewer
'n Tuin wat goed besproei is
15 Jul 2007 Thomas	1 Kommentaar
Ons moet altyd onthou dat die tuin van ons hart nie net ons eie verantwoordelikheid is nie, maar ook God sin. Hy kom deel in die prag en vreugde, maar ook kom lei Hy ons nat, versterk en ondersteun ons.
Want soos die aarde sy plante voortbring, en soos 'n tuin sy gewasse laat uitspruit, so sal die Here HERE geregtigheid en lof laat uitspruit voor die oog van al die nasies.
En hulle sal kom en op die hoogte van Sion jubel en toestroom na die seëninge van die HERE, na die koring en die mos en die olie en na die jong skape en beeste; en hulle siel sal wees soos 'n welbesproeide tuin, en hulle sal verder nie meer kwyn nie.
Dis is ons Here en Verlosser se wil dat ons tuin liefde, rus en vrede sal voortbring oral waar ons gaan.
Jy mag dalk wonder hoekom ek so baie oor "liefde" skryf, maar dit is Hy die Lewegewer, Hy is Liefde!
Geliefdes, laat ons mekaar liefhê; want die liefde is uit God, en elkeen wat liefhet, is uit God gebore en ken God. Hy wat nie liefhet nie, het God nie geken nie, want God is liefde. Hierin is die liefde van God tot ons geopenbaar, dat God sy eniggebore Seun in die wêreld gestuur het, sodat ons deur Hom kan lewe. Hierin is die liefde: nie dat ons God liefgehad het nie, maar dat Hy ons liefgehad het en sy Seun gestuur het as 'n versoening vir ons sondes. Geliefdes, as God ons so liefgehad het, behoort ons ook mekaar lief te hê.
Niemand het God ooit aanskou nie. As ons mekaar liefhet, bly God in ons en het sy liefde in ons volmaak geword. Hieraan weet ons dat ons in Hom bly en Hy in ons, dat Hy ons van sy Gees gegee het. En ons het aanskou en ons getuig dat die Vader die Seun as Verlosser van die wêreld gestuur het. Elkeen wat bely dat Jesus die Seun van God is—God bly in hom, en hy in God. En ons het die liefde wat God tot ons het, leer ken en geglo. God is liefde; en hy wat in die liefde bly, bly in God, en God in hom.
Hierin het die liefde by ons volmaak geword, dat ons vrymoedigheid kan hê in die oordeelsdag; want soos Hy is, is ons ook in hierdie wêreld. Daar is geen vrees in die liefde nie; maar die volmaakte liefde dryf die vrees buite, want die vrees sluit straf in, en hy wat vrees, het nie volmaak geword in die liefde nie.
(1 Johannes 4:6-18.)
Ons moet dus in hierdie Liefde bly sodat ons 'n tuin kan wees wat goed besproei is, 'n tuin wat altyd 'n plek van rus en geneesing is vir die wat dit nodig het.